OpenLLM-France/wikimedia huggingface dataset:
# Maria Argelaguet Costa

Maria Argelaguet Costa (Molins de Rei, 30 de novembre de 1900 - Santa Coloma de Gramenet, 19 de desembre de 1990) va ser una mestra i pedagoga catalana.
Nascuda a Molins de Rei, va cursar estudis en pedagogia i el 1923 va arribar amb Joan Manent i Serra a Santa Coloma de Gramenet, on van obrir l'escola Estudi Nou per ensenyar en català, on ell s'ocupava dels grans i ella dels petits. Manent va morir el 1935 i ella va continuar al capdavant del centre privat. Va impulsar els balls tradicionals catalans a través de la formació d'un esbart Gramenet que des del 1937 i juntament amb l'Esbart Gramenet, van actuar amb caràcter benèfic per ciutats diverses de la geografia espanyola. A la dècada del 1960 va organitzar classes de català clandestines per adults a l'escola, motiu pel qual la va haver de tancar el 1964.
Entre els reconeixements que ha rebut hi ha un segell del 2003 dedicat i l'Ajuntament de Santa Coloma va posar el seu nom a l'edifici dels Serveis Educatius Municipals, situat al número 98-100 de la Rambla de Sant Sebastià, el 2015.

## Referències

* 1 2 3 Arroyo Bote, Diego. De l'escola tradicional a la ciutat educadora. Santa Coloma de Gramenet: Ajuntament de Santa Coloma de Gramenet, 2021, p. 60, 225, 266. ISBN Dipósit legal: B 16821-2021.
* ↑ «S'ho mereixen». [Consulta: 5 maig 2023].
# Maria Chiara Carrozza

Maria Chiara Carrozza (Pisa, 16 de setembre de 1965) és una enginyera i política italiana. Va ser Ministra d'Educació, Universitats i Recerca entre el 28 d'abril de 2013 i febrer de 2014.

## Biografia

Maria Chiara Carrozza va acabar els estudis de grau en Física a la Universitat de Pisa, Itàlia l'any 1999 i va finalitzar el seu doctorat en enginyeria a l'Scuola Superiore Sant'Anna (SSSA) al 1994.
És catedràtica d'enginyeria robòtica i biomèdica per l'Scuola Superiore Sant'Anna (SSSA) des de novembre de 2006. En el període de 2007 fins a 2013 va ser rectora de la mateixa universitat.
Al 2013 va ser elegida membre del Parlament Italià i exerci el càrrec fins al 2018. El 28 d'abril de 2013 va ser nomenada Ministra d'Educació i Recerca, i ho fou fins al febrer de 2014. De març de 2014 fins al maig del mateix any va ser membre del Comitè de activitats productives, comerç i turisme al Parlament italià; des del juny de 2014 ha estat membre del Comitè d'assumptes exteriors al Parlament.
Té responsabilitats científiques i de coordinació en diversos projectes de recerca nacionals i internacionals. La seva recerca se centra en l'enginyeria de la rehabilitació, robòtica portable, mans cibernètiques, dispositius robòtics per reemplaçar i augmentar extremitats superiors i inferiors i sensors tàctils. Actualment coordina un grup de 30 persones, incloent investigadors post-doctorals, doctorants, estudiants i d'altres professors. És autora de més de 80 articles científics i ha fet més de 120 contribucions a congressos. Te també 12 patents.

## Referències

* ↑ «Ministra - Curriculum Vitae - Miur» (en anglès). [Consulta: 24 novembre 2017].
* ↑ «Prof. Maria Chiara Carrozza is the new Minister of Education | The BioRobotics Institute» (en anglès). Arxivat de l'original el 2017-12-01. [Consulta: 24 novembre 2017].
* ↑ «XVII Legislatura - XVII Legislatura - Deputati e Organi - Scheda deputato - CARROZZA Maria Chiara» (en italià). Camera dei Deputati. [Consulta: 23 juliol 2020].
* ↑ «Maria Chiara Carrozza» (en italià). Scuola Superiore Sant'Anna.
* ↑ «Maria Chiara Carrozza - Google Scholar Citations». [Consulta: 24 novembre 2017].
# Mercedes (Uruguai)

Mercedes (originalment Capilla Nueva de las Mercedes) és una ciutat del sud-oest l'Uruguai, capital del departament de Soriano. Es troba sobre la costa del Riu Negro.
Un dels seus principals atractius és la rambla amb espais verds, la qual és molt freqüentada per la població local. Sobre aquesta costa s'ubica el Club Remers de Mercedes, tradicional institució, que organitza regates al Riu Negro i participa en altres en diferents zones del país.
Una de les principals fonts de treball dels habitants de Mercedes és la indústria paperera. La zona cèntrica de la ciutat està destinada a l'activitat comercial amb establiments històrics. Es pot destacar que a la ciutat hi ha pocs serveis gastronòmics per als visitants.

## Població

Mercedes té una població de 42.032 habitants.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 32.460 | 34.512 | 36.702 | 39.320 | {{{5}}} |

## Història

La ciutat va ser fundada el 1788 per Manuel Antonio de Castro y Careaga amb el nom de Capilla Nueva de las Mercedes. Va ser declarada capital del departament el 1857, sent precedida per Villa Soriano.
Va ser en les proximitats d'aquesta ciutat on es va realitzar el Crit d'Asencio, esdeveniment que va donar lloc a la revolució oriental. Després, el general José Gervasio Artigas va establir allà la seva caserna general en l'actual col·legi Nuestra Señora Del Huerto, i des d'allà va emetre la seva vibrant Proclama de Mercedes l'11 d'abril de 1811.
Per tot això, aquesta ciutat rep la llegenda que té l'escut del departament de Soriano: Aquí nació la Patria (en català, "Aquí va néixer la pàtria").

## Fills il·lustres

* Pedro Blanes Viale, pintor del segle xx.
* Enzo Daniel Ruíz Eizaga, futbolista professional.

## Referències

* ↑ Dades de la IMS Arxivat 2010-03-23 a Wayback Machine. (castellà)
* ↑ Dades estadístiques de l'Institut Nacional d'Estadística de l'Uruguai Arxivat 2011-11-29 a Wayback Machine. (castellà)

## Enllaços externs

* Portal de Soriano Arxivat 2011-01-26 a Wayback Machine. (castellà)
* Distàncies aproximades dins l'Uruguai (castellà)
Viccionari
# Megaelosia goeldii

Megaelosia goeldii és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Potsch de Carvalho-e-Silva, S. & Telles, A.M. 2004. Megaelosia goeldii. Llista Vermella d'Espècies Amenaçades de la UICN 2006. Consulta: 16 de gener de 2008.
# Menip (ambaixador selèucida)

Menip (en llatí: Menippus, en grec antic: Μένιππος) fou un ambaixador selèucida.
Antíoc III el Gran el va enviar a Roma el 193 aC, però les negociacions van fallar perquè Menip no estava autoritzat per complir les condicions que imposaven els romans.
El 192 aC fou enviat com a ambaixador als etolis, als quals va estimular a fer la guerra contra Roma magnificant el poder del seu rei. El mateix any li va donar el comandament de tres mil homes per interceptar l'ajut enviat a Calcis per Èumenes II de Pèrgam i els aqueus, i va barrar l'accés a la ciutat per terra i mar, i els cinc-cents soldats romans que anaven a Calcis es van trobar bloquejat i van haver de fer mitja volta cap a Dèlion; en aquest lloc, tot i ser sagrat, foren atacats per Menip, qui els va matar a quasi tots menys uns cinquanta, que foren fets presoners.

## Referències

* 1 2 Elder, Edward. «Menippus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Mariana Constantin

Mariana Constantin (Ploiești, 3 d'agost de 1960) és una gimnasta artística romanesa, ja retirada, que va competir durant la dècada de 1970.
El 1976 va prendre part en els Jocs Olímpics de Mont-real, on va disputar sis proves del programa de gimnàstica. Guanyà la medalla de plata en la competició del concurs complet per equips, mentre en les altres proves destaca una onzena posició en el concurs individual. En les barres asimètriques fou sisena en les sèries, però en tenir dues compatriotes millor classificades no va poder disputar la final.

## Referències

* ↑ «Olympedia – Mariana Constantin». [Consulta: 22 agost 2021].
* ↑ «Mariana Constantin - Comitetul Olimpic si Sportiv Roman». [Consulta: 22 agost 2021].
# Michel Verrault

Michel Verrault (Lac-Beauport, Quebec) és un àrbitre quebequès especialitzat en proves de patinatge de velocitat en pista curta.
En la cerimònia inaugural dels Jocs Olímpics d'Hivern de 2010 realitzats a Vancouver (Canadà) fou l'encarregat de realitzar el jurament olímpic per part dels jutges, juntament amb Hayley Wickenheiser que ho realitzà per part dels competidors. Verrault realitzà el jurament en francès mentre que Wickenheiser ho feu en anglès.

## Referències

* ↑ (anglès) Hayley Wickenheiser reads athletes' oath at opening ceremonies of Olympic Games
# Michel Vorm

Michel Vorm (nascut el 20 d'octubre de 1983) és un porter de futbol neerlandès, que actualment resta sense equip.
El 13 de maig de 2014 va ser inclòs per l'entrenador de la selecció dels Països Baixos, Louis Van Gaal, a la llista preliminar de 30 jugadors per a representar aquest país a la Copa del Món de Futbol de 2014 al Brasil. Finalment va ser confirmat en la nòmina definitiva de 23 jugadors el 31 de maig.

## Referències

* ↑ «Tottenham Hotspur Player Profile - Michel Vorm». Tottenham Hotspur, 2016. [Consulta: 12 juliol 2016].
* ↑ AFP. «Van Gaal incluye ocho subcampeones mundiales». FIFA, 13-05-2014. Arxivat de l'original el 2014-05-15. [Consulta: 15 maig 2014].
* ↑ Agencia EFE. «Robben y Sneijder encabezan la lista de 30 de Holanda». ESPN, 13-05-2014. [Consulta: 15 maig 2014].
* ↑ «Definitieve WK-selectie Oranje» (en neerlandès). OnsOranje, 31-05-2014. [Consulta: 31 maig 2014].
* ↑ AFP. «Lista sin sorpresas de Países Bajos». FIFA, 31-05-2014. Arxivat de l'original el 2014-06-01. [Consulta: 31 maig 2014].
* ↑ Agencia EFE. «Sin sorpresas en la lista de Holanda para el Mundial». ESPN, 31-05-2014. [Consulta: 31 maig 2014].
# Messier 4

Messier 4 o M4 és un cúmul globular que es troba en la constel·lació d'Escorpió. Va ser descobert per Philippe Loys de Chéseaux en l'any 1746 i més tard catalogat per Charles Messier en 1764. Aquest va ser el primer cúmul globular en què es van distingir estrelles individuals. En la frontera de visió a ull nu, M4 s'observa en els telescopis més petits com una borrosa bola de llum. En telescopis de grandària mitjana és possible distingir estrelles individuals, les quals posseeixen una magnitud aparent de 10,8.
Està situat a 7.200 anys llum i, per tant, ha de ser el cúmul globular més proper al nostre Sistema Solar. S'han observat com a mínim 43 estrelles variables en aquest cúmul; totes són assequibles per a l'aficionat, sempre que s'utilitzi una càmera CCD per a estudiar-les (apareixen amb magnituds a partir de la 10a).
De la seva velocitat radial, 70,4 km/s, es dedueix que s'allunya de la Terra a més de 253.400 km/h: aquesta velocitat es deu tant al seu moviment propi al voltant del nucli de la Via Làctia com al moviment orbital del Sol i la Terra. La seva magnitud conjunta en banda B (llum blava) és igual a 8,13, la seva magnitud conjunta en banda V (llum verda) és igual a 7,12; el seu tipus espectral és F8 (fotogràficament apareix groguenc, a causa de la gran quantitat d'estrelles gegants vermelles que posseeix).
En 1987 es va descobrir un púlsar en M4 amb un període de 3,0 mil·lisegons. Fotografies preses pel Telescopi Espacial Hubble en 1995 han revelat estrelles nanes blanques que estan entre les més velles de la Via Làctia (la seva edat s'estima en uns 13.000 milions d'anys). Una d'elles és una estrelles binàries amb un púlsar com a company, PSR B1620-26 i un planeta orbitant-la amb una massa 2,5 vegades superior a Júpiter.
En l'actualitat (2006) s'han catalogat fins a 74 estrelles variables, la majoria d'elles de tipus RR Lyrae m²64.

## Referències

* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* ↑ William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* ↑ Afirmat a: SIMBAD.
* 1 2 Andrea Bellini «Mean proper motions, space orbits, and velocity dispersion profiles of Galactic globular clusters derived from Gaia DR2 data» (en anglès). Monthly Notices of the Royal Astronomical Society, 4, 10-11-2018, pàg. 5138–5155. DOI: 10.1093/MNRAS/STY2997.
* ↑ «A catalogue of masses, structural parameters, and velocity dispersion profiles of 112 Milky Way globular clusters» (en anglès). Monthly Notices of the Royal Astronomical Society, 2018, pàg. 1520–1557. DOI: 10.1093/MNRAS/STY1057.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ «"Galaxy," defined». Astronomical Journal, 2012, pàg. 76. DOI: 10.1088/0004-6256/144/3/76.

## Enllaços externs

* Messier 4 - SEDS Messier (anglès)
# Metropolità

En la jerarquia de les esglésies cristianes, el rang d'arquebisbe metropolità, abreujat com a metropolità, designa al bisbe d'una metròpoli, és a dir, la capital d'una antiga província romana, una província eclesiàstica, o d'una capital regional.
En l'Església d'Occident, no hi ha molta diferència entre un metropolità i un arquebisbe comú; no obstant això, a un arquebisbe que no sigui metropolità se l'anomena Arquebisbe ad personam. El metropolità té autoritat sobre altres bisbes en altres províncies eclesiàstiques, anomenades seus sufragànies, els quals es denominen bisbes sufraganis.
Per a l'anglicanisme, el metropolità és generalment el cap de l'ala nacional de l'església.
En l'Església d'Orient el títol és usat de diverses formes. Les esglésies hel·lèniques classifiquen als metropolitans per sota dels arquebisbes, i els primats d'esglésies locals sota el rang patriarcal es designen generalment com arquebisbes. El cas és invers per a les esglésies eslaves, on els metropolitans es classifiquen per sobre dels arquebisbes i el títol pot ser usat tant per a seus del primat com per a qualsevol ciutat important. En cap cas tenen els metropolitans autoritat especial sobre els bisbes regents en les seves pròpies províncies.
Amb el terme metropolia es fa referència al càrrec de metropolità o al territori sota la seva jurisdicció.

## Referències

* ↑ «Metropolità». Gran Enciclopèdia Catalana. Barcelona: Grup Enciclopèdia Catalana.
* ↑ «Metropolitan». A: The Oxford Dictionary of the Christian Church. Nova York: Oxford University Press, 2005. ISBN 978-0-192-80290-3.
* ↑ «Diccionari de religions - TERMCAT». [Consulta: 24 febrer 2016].

## Enllaços externs

* «List of Catholic Metropolitan Archdioceses in the world». GCatholic.org.
* «Metropolitan». A: Charles Herbermann. Catholic Encyclopedia. Nova York: Robert Appleton Company, 1913.
# Mariano Oriente

Mariano Oriente fou un empresari i polític alacantí, alcalde d'Alacant durant el regnat d'Isabel II d'Espanya.
En la dècada de 1840 figurava com el major dels propietaris urbans d'Alacant, i quart contribuent de la ciutat en 1852. Això es devia al fet que era propietari de la fàbrica de teixits La Alicantina al polígon del Baver. D'ideologia liberal, va ocupar diversos càrrecs a l'ajuntament d'Alacant: procurador síndic el 1820 i alcalde el 1835-1837 i el 1841-1842. Durant el seu mandat es va construir el Mercat Central davant l'antiga Porta del Mar. També fou un dels promotors per la construcció del Teatre Principal d'Alacant, inaugurat el 1847.

## Referències

* ↑ Inauguración de Teatro Principal, per Gerardo Muñoz Lorente. Diario Información, 9 d'octubre de 2017
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.409. ISBN 9788495484802.
# Millwall Football Club

El Millwall Football Club és un club de futbol d'Anglaterra, de la ciutat de Londres. Va ser fundat en 1885 sota el nom de Millwall Rovers i juga en la Football League Championship. Té una forta rivalitat amb un altre equip de la ciutat, el West Ham United.

## Equipatge

* Equipatge titular: Samarreta blava amb una patrocinacio blanca, pantaló blanc, mitges blaves.
* Equipatge alternatiu: Samarreta blanca amb una patrocinacio blava, pantaló blau, mitges blaves.

## Enllaços externs

* Lloc web oficial
# Miguel Cabezas Montemayor

Miguel Cabezas Montemayor fou un polític espanyol, diputat per Sort durant la restauració borbònica.
Germà del financer Rafael Cabezas Montemayor, diputat pel districte de Tremp. Va treballar com a agent de borsa i va treballar a la hisenda de Cuba. Fou elegit diputat pel districte de Sort a les eleccions generals espanyoles de 1879. El 1880 va ingressar al Partit Liberal i es mostrà proper a Arsenio Martínez-Campos Antón. És autor de diversos treballs de temàtica econòmica.

## Obres

* Memoria financiera. Isla de Puerto Rico (1884-1886)
* Lecciones de ciencia social
* Sofismas económicos
* La balanza de comercio

## Referències

* ↑ Fitxa del Congrés dels Diputats
* ↑ Joan Palomas i Moncholi, El rerefons econòmic de l'activitat dels parlamentaris catalans 1875-1885 Arxivat 2014-01-03 a Wayback Machine. de p. 565
# Mattheddleïta

La mattheddleïta és un mineral de la classe dels silicats, que pertany al grup de l'el·lestadita. Va ser aprovada com a espècie vàlida per l'Associació Mineralògica Internacional l'any 1985. Rep el seu nom de Matthew Forster Heddle (1828-1897), geòleg i mineralogista escocès que va fer un important treball per investigar i descriure la mineralogia escocesa al segle xix.

## Característiques

La mattheddleïta és un silicat de fórmula química Pb₅(SiO₄)$_{1,5}$(SO₄)$_{1,5}$Cl. Cristal·litza en el sistema hexagonal. La seva duresa a l'escala de Mohs es troba entre 3,5 i 4,5.
Segons la classificació de Nickel-Strunz, la mattheddleïta pertany a «9.AH - Nesosilicats amb CO₃, SO₄, PO₄, etc.» juntament amb els següents minerals: iimoriïta-(Y), tundrita-(Ce), tundrita-(Nd), spurrita, ternesita, britholita-(Ce), britholita-(Y), el·lestadita-(Cl), fluorbritholita-(Ce), fluorel·lestadita, hidroxilel·lestadita, tritomita-(Ce), tritomita-(Y), fluorcalciobritholita i fluorbritholita-(Y).

## Formació i jaciments

Va ser descoberta a Leadhills, al consell unitari de South Lanarkshire, Strathclyde, a Escòcia, Regne Unit. També ha estat àmpliament descrita per tot el Regne Unit, així com en diversos indrets de França, Itàlia, Alemanya i els Estats Units. Als territoris de parla catalana ha estat descrita a la mina Alforja, situada a la localitat homònima del Baix Camp, i a la mina José Domingo, a L'Argentera, també a la mateixa comarca del Camp de Tarragona.

## Referències

* ↑ «Mattheddleite» (en anglès). Mindat. [Consulta: 18 octubre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 18 octubre 2017].
* ↑ «Mattheddleite from Baix Camp, Tarragona, Catalonia, Spain». Mindat. [Consulta: 25 gener 2024].
# Mecànica dels sòls

En enginyeria, la mecànica de sòls és l'aplicació de les lleis de la física i les ciències naturals als problemes que involucren les càrregues imposades a la capa superficial de l'escorça terrestre. Aquesta ciència va ser fundada per Karl von Terzaghi, a partir de 1925.
Totes les obres d'enginyeria civil es recolzen sobre el sòl d'una o altra manera, i moltes d'elles, a més, utilitzen la terra com a element de construcció per terraplens, dics i farcits en general, per la qual cosa, en conseqüència, la seva estabilitat i comportament funcional i estètic estaran determinats, entre altres factors, per l'exercici del material d'assentament situat dins de les profunditats d'influència dels esforços que es generen, o pel del sòl utilitzat per conformar els farcits.
Si es sobrepassen els límits de la capacitat resistent del sòl o si, tot i no arribar a ells, les deformacions són considerables, es poden produir esforços secundaris en els membres estructurals, potser no presos en consideració en el disseny, productors al seu torn de deformacions importants, fissures, esquerdes, guerxament o desploms que poden produir, en casos extrems, el desmembrament de l'obra o la seva inutilització i abandonament.
En conseqüència, les condicions del terra com a element de sustentació i construcció i les del fonament com a dispositiu de transició entre aquell i la supraestructura, han de ser sempre observades, encara que això es faci en projectes petits fundats sobre sòls normals a la vista de dades estadístiques i experiències locals, i en projectes de mitjana a gran importància o en sòls dubtosos, infal·liblement, a través d'una correcta investigació de mecànica de sòls.

## Roca i sòl

Els termes roca i sòl, en les accepcions en què són utilitzats per l'enginyer civil la diferència del concepte geològic que suposa roca a tots els elements constitutius de l'escorça terrestre, impliquen una clara diferència entre dos tipus de materials.
La roca és considerada com un agregat natural de partícules minerals unides mitjançant grans forces cohesives. I es diu roca a tot material que suposi una alta resistència, i sòl, contràriament, a tot element natural compost de corpuscles minerals separables per mitjans mecànics de poca intensitat, com són l'agitació en aigua i la pressió dels dits de la mà.
Per distingir un sòl d'una roca es pot fer ús d'un vas de precipitat amb aigua en el qual s'introdueix la mostra a classificar i s'agita. La desintegració del material al cap del temps condueix al qualificatiu de sòl, considerant roca al cas d'efectes contraris. Per mitjà de la compressió es pot establir una frontera numèrica, si el material trenca a menys de 14 kg/cm ² es pren com a sòl, s'adverteix que aquest límit és arbitrari i que, de vegades, mostres que superen en el laboratori el supradicho esforç són manejades amb els criteris de sòl.
Amb el pas del temps la causa de fenòmens de meteorització, la roca va perdent progressivament la seva resistència mecànica i es transforma en terra.

## Vegeu també

* Enginyeria geotècnica
* Enginyeria geològica
* Enginyeria civil

## Nota

* ↑ «mecànica de sòls | enciclopèdia.cat». [Consulta: 3 novembre 2018].
# Mladen Mladenović

Mladen Mladenović (Rijeka, 13 de setembre de 1964) és un antic futbolista iugoslau i croata després de la independència d'aquest estat. Va jugar gran part de la seva carrera al HNK Rijeka de la seva ciutat natal. També ho va fer a altres lligues amb el CE Castelló, el Salzburg (amb el qual disputà la Lliga de Campions) i el Cerezo Osaka japonés.
Després de retirar-se del futbol en actiu va continuar lligat a aquest esport. Primer va dedicar-se a l'arbitratge, per a posteriorment ser entrenador i secretari tècnic de clubs croats, entre ells el HNK Rijeka.

## Internacional

Mladen Mladenović va ser 19 vegades internacional amb la selecció croata. Va debutar en el primer partir de l'equip després de la seva independència. Va ser el 17 d'octubre de 1990 front als Estats Units. Mladenović va substituir Aljoša Asanović (autor del primer gol) en el minut 58. Sis anys després va disputar l'Eurocopa d'Anglaterra. Precisament allí va acomiadar-se de la seva selecció, en el partit de quarts de final on Alemanya derrotà per 2-1 els balcànics.

## Referències

* ↑ «Mladen Mladenovic». Eurosport. [Consulta: 27 juliol 2017].
* ↑ Guerra, Malena «Hacer el fútbol, no la guerra». El País, 23-08-1992 [Consulta: 27 juliol 2017].
# Montalvos

Montalvos és un municipi de la província d'Albacete a la comunitat autònoma de Castella la Manxa, situat a la comarca de La Mancha del Júcar-Centro a 25 km d'Albacete. Compta amb un territori de 24 km² i una població de 136 habitants (cens de 2007). El codi postal és 02638.

## Personatges il·Lustres

* Rodrigo Rubio, escriptor

## Enllaços externs

* Web amb informació del municipi Arxivat 2008-05-17 a Wayback Machine.